Anthony Randazzo

**Anthony Randazzo** (født 1966) er en australsk katolsk biskop, av bispedømmet Broken Bay  og dessuten apostolisk administrator av personalordinariatet Our Lady of the Southern Cross.
## Liv og virke
### Bakgrunn
Anthony Randazzo var sønn av Colin Randazzo og hans hustru Caterina Di Losa fra Lipari i Italia. Foreldrene hans var frukthandlere i Bankstown til de flyttet til Coolangatta på Gold Coast i 1967. Han er den tredje av fire barn; han har tre søstre. Randazzo ble utdannet ved *Saint Augustine's School* i Coolangatta, *Guardian Angels School* i Southport og *Aquinas College* i Southport.

### Prest
I 1985 startet Randazzo sin prestedannelse ved *Pius XII Seminary* i Banyo. EHan ble presteviety den 29. november 1991 i *St Stephen*-katedralen i Brisbane av erkebiskop Francis Roberts Rush. Fra 1992 til 1994 virket han ved *Saint Mary's Parish* i Ipswich, og fra 1995 til 1997 som seremonimester ved katedralen. I 1998 ble Randazzo sendt til Roma for studier i kanonisk rett ved Det pavelige gregorianske universitet. Da han kom tilbake til Brisbane i 2001, ble han sogneprest i *Regina Caeli Parish* i Coorparoo Heights, assisterende dommervikar ved *Regional Tribunal* og kallsdirektør for erkebispedømmet Brisbane.

I 2004 ble Randazzo kalt til Roma hvor han arbeidet i Troskongregasjonen i fem år. Han returnerte til Australia og fra 2009 til 2015 var han rektor ved *Holy Spirit Seminary of Queensland*. I første semester av 2016 fikk han sabbatspermisjon for bibelstudier i Jerusalem.

### Hjelpebiskop i Sydney
Randazzo ble utnevnt 24. juni 2016 av pave Frans, sammen med Richard Umbers, til hjelpebiskop av erkebispedømmet Sydney. Han ble bispeviet den 24. august 2016 i St Mary's Cathedral i Sydney av erkebiskop Anthony Fisher. Medkonsekrerende var erkebiskop Mark Benedict Coleridge av Brisbane og biskop Stephen Lee Bun Sang av Macau.

### Biskop av Broken Bay
Han ble utnevnt til biskop av Broken Bay bispedømme den 7. oktober 2019. Han ble innsatt i embedet i november 2019.

I februar 2023 ble Randazzo valgt til president i *[[Federation of Catholic Bishops Conferences of Oceania]]* for en fireårsperiode.

I april 2023 ble han utnevnt til apostolisk administrator av det personalordinariatet Our Lady of the Southern Cross, med virkning fra 1. juli 2023, etter at monsignor Carl Reid trakk seg.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal Pietro La Fontaine (1860-1935) *1906
* Kardinal Celso Benigno Luigi Costantini (1876-1958) *1921
* Kardinal James Robert Knox (1914-1983) *1953
* Kardinal George Pell (1941-2023) *1987
* Erkebiskop Anthony Fisher O.P. (1960-) *2003
* Biskop *Anthony Randazzo* (1966- ) *2016

## Referanser